જામનગરના એક બિલ્ડર સહિત ત્રણ ધંધાર્થીઓ સામે ખોજા બેરાજાની મહિલાની જમીન પચાવી પાડવા રાજકિય ઇશારે પોલીસે સત્તાનો દુરઉપયોગ કર્યો હોવાની ચોંકાવનારી રજૂઆત મહેર સમાજના આગેવાનોએ કલેકટર અને એસ.પી. સમક્ષ કરી છે. આ અંગેની સાંપડતી વિગતો અનુસાર જામનગરના બિલ્ડર જમનભાઇ ફળદુ સહિતના ત્રણ ધંધાર્થીઓ સામે જામનગર તાલુકાના ખોજા બેરાજાના લીલુબેન ગોગનભાઇ મોઢવાડિયાએ કરેલી અરજીમાં એવો આક્ષેપ કરાયો છે કે, ખોજા બેરાજાના રે. સર્વે નં. 672, 673 તથા 376 વાળી ખેતીની જમીનનો વર્ષ 1979 થી વેંચાણ કરાર સાથે કબજો ધરાવીએ છીએ. આ જમીનના દસ્તાવેજ ઇકબાલભાઇ કરી આપતા નહીં હોવાથી હાઇકોર્ટમાં સ્પે. સિવિલ એપ્લિકેશન ન્યાયાધિન છે.